text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
يلاحظوا إن حالته ما بتتحسنش في المؤسسة، دا بتزداد سوء! بقاله سَنة مقيم فيها، وانعزاله زاد! وحالته كل شوية تتدهور كل يوم عن التاني! الأهل، يا عزيزي، بيحتاروا، فبيقوموا مخرّجينه ويودّوه لأشهر دكتور متخصص في هذا المجال، "ليو كانر". "طب والأخصائي دا جاب نتيجة؟" الحقيقة، يا عزيزي، لأ. "ليو" كان | Question | Khaleeji | 213 |
شايف إن معايير تشخيص الفصام لا تنطبق على "دونالد". "طب دي أخبار حلوة. الحمد لله، الواد ما عندهوش فصام." المشكلة، يا عزيزي، إن الأخصائي ما كانش لاقي تشخيص بديل، بل إن ما كانش فيه دكتور على الكوكب كله يقدر يقولّك التشخيص الصح، ودا لأن "دونالد" ببساطة كان عنده حالة لسة | Statement | Khaleeji | 186 |
ما اتحطلهاش اسم. "ليو"، يا عزيزي، مش هييأس، وهيقرر إنه يستمر في محاولة تشخيص وعلاج هذا الطفل. هيفضل كدا، لحد سنة 1943، ويفاجئ العالم بملاحظاته عن حالة "دونالد"، ومش "دونالد" بس، معاه 10 أطفال تانيين، بيجمعهم كلهم نمط واحد، أطفال بيتأخر تطور اللغة عندهم، والموضوع ممكن يتطور معاهم لدرجة إن | Statement | Khaleeji | 219 |
هما يبقوا Non-Verbal، ما بيتكلموش! الأطفال دُول حساسين جدًا لأي تغيير بيحصل في روتينهم اليومي، وكمان، بيميلوا للوحدة، صعب إن هما يتفاعلوا مع اللي حواليهم، بيفهموا اللي حواليهم بصعوبة. ولأن "دونالد" كان أول حالة يقابلها "كانر"، فهيسميه في الورقة البحثية Case 1، "دونالد" هيكون أول شخص يتشخّص بالتوحد. "يعني يا | Statement | Khaleeji | 225 |
، ما كانش فيه توحد قبليه يعني؟!" لأ، يا عزيزي، المرض كان موجود طبعًا، ولكن اللي أقدر أقولهولك إن أول وصف مُسجَّل لطفل مُصاب بأعراض التوحد بيرجع تاريخه لسنة 1799، زمان جدًا. حتى لفظ "توحُّد"، اللي كان موجود بالمناسبة، إلا إنه كان بيوصف الأطفال اللي في مرحلة لسة بدري في | Question | Khaleeji | 194 |
الفصام، يعني اسم بيوصف حالة نفسية تانية خالص. وبعد دراسة "ليو كانر"، هينتشر وصف للمرض دا أو الحالة دي، باسم الـInfantile Autism، أو "متلازمة ". " أنا شامم ريحة خروج! خلّيني أسألك سؤال. حالة التوحد، بيبقى إيه بقى سببها؟ عشان احنا قعدنا اتكلمنا عن الموضوع، ونسينا الأسباب." خروج درامي، ورجوع | Question | Masri | 201 |
ملحمي، وأقولّك. الحقيقة، يا عزيزي، إن الأساطير اللي حاولت تفسّر التوحد كتير أوي! البعض كان بيعتبر أسبابه أسباب زي التسمم مثلًا، حد يتسمم من الزئبق أو الرصاص، البعض كان شايف إنه دا مس شيطاني. ولكن أكتر الأساطير قسوة، واللي ساهم فيها "ليو كانر" إنه ينشرها، مش بسوء نية، عشان ما | Statement | Khaleeji | 201 |
نظلمش الراجل، هو كان يعني بيحنكّش، هو اعتبار إن التوحد دا مشكلة في التربية، مشكلة سببها الأمهات، أو على حد تعبيره، "برود مشاعر الأمهات تجاه أطفالها." دا بشكل أو بآخر، على حسب كلامه، بيخلق حرمان عاطفي عند الأطفال، بيدفع هؤلاء الأطفال للانعزال. وبرغم، يا عزيزي، إن "دونالد" اكتشاف اللي عنده | Statement | Iraqi | 207 |
دا حصل بسبب رعاية أهله ليه، اللي ما سمعوش كلام الأطباء وقتها وقرروا إن هما يطلّعوه من المصحة اللي كانوا شايفين إنها بتزوّد من انعزاله، ويبحثوا عن المختصّين، لحد ما يلاقوله تشخيص يستريحوا ليه، إلا إن تفسير "كانر" هينتشر جدًا، وهيكسب مؤيدين زي دكتور "برونو بيتلهايم". الراجل دا، يا عزيزي، | Statement | Khaleeji | 214 |
كان شايف إن علاج المُصاب بالتوحد، ما وصفه بالـPatentectomy، استئصال الوالدين. "ياه يا !" عزيزي، خلّيني أقولّك إن دا اللي حصل مع "دونالد". "دونالد" لمّا خرج من المصحة، انتقل عشان يعيش في مزرعة معزولة، مع أسرة بديلة غير عيلته لفترة طويلة، قبل ما بعد كدا بقى، قُدّام، يرجع لأسرته. النظرية | Statement | Khaleeji | 199 |
دي، يا عزيزي، هتتعرف بعد كدا بالـRefrigerator Mother، "الأم التلاجة"، نظرية هتحط أبهات وأمهات مرضى التوحد في قفص الاتهام، والنظرية هتنتشر في العالم كله. قال يعني الأمهات محتاجين يحسوا بالذنب أكتر! هما، يا عزيزي، الأمهات هيموتوا ويشيّلوا نفسهم الذنب! الأم من دُول تلاقيلها مشيّلة نفسها ذنب حرايق "الأمازون" موت "هولاكو"، | Statement | Masri | 225 |
سقوط المنتخب، مش مكفّيها مشاكلها هي وعيلتها بس! يا عزيزي، أنا وجدت أم بتلوم نفسها على اختفاء "بلوتو"! ولكن، يا عزيزي، خلّيني أقولّك إنه في الأربعينات وفي نفس أوقات بحث "كانر" تقريبًا، هتظهر نظرية مختلفة. النمساوي "هانز أسبرجر" هينشر رسالته للدكتوراة، بعد دراسته لـ200 طفل، هيركّز منهم على 4 أطفال | Statement | Masri | 226 |
بس، دُول أطفال مهاراتهم الاجتماعية محدودة، تمسكهم بالروتين عنيف جدًا، ولكنهم قُصاد كل دا، عندهم مهارات استثنائية، بيفتكروا كل حاجة، عندهم مهارات في الرياضيات وفي العلوم، عندهم ذكاء يكاد يكون فوق الطبيعي، ومهارات لفظية أحسن، أطفال مميزين عن الأطفال اللي درسهم "كانر"، أطفال بيتكلموا، على حسب تعبيره، زي البالغين. دا | Statement | Iraqi | 226 |
خلّى "أسبرجر" يوصفهم بإن ليهم سَمْت العلماء الصغار. "أسبرجر" سمّى الحالة دي Autustic Psychopathy، بس المرادي، ما صنّفهاش على طريقة "كانر"، ما شافش أصلًا في أي أطفال في الدراسة دي أي إعاقة أو عَجْز، بالعكس، دا شاف فيهم اختلاف في الشخصية، أو على حد تعبيره، "دُول يا جماعة بشر استثنائيين، | Statement | Masri | 193 |
احنا اللي لازم نعاملهم معاملة استثنائية. المشكلة مش عندهم، المشكلة مش فيهم، مش المشكلة إن هما ما بيعرفوش يتكلموا مع الناس، لأ، الناس هي اللي ما بتعرفش تتكلم معاهم!" وابتدا يفكّرلهم في علاج تعليمي، بيراعي اللي بيواجهوه من اختلافات خاصة. | Statement | Masri | 168 |
"أسبرجر" هيرفض فكرة العزلة والمصحة، وهيقول، في الحقيقة، "أسبرجر" ما كانش بس متعاطف مع الأطفال دُول، ولكنه كان شايف فيهم نفسه، كان شايف فيهم طفولته كطفل منعزل ووحيد، موهوب جدًا في اللغات، بس فاشل في تكوين الصداقات، لأنه غريب. مثلًا، لمّا كان بيعبّر عن نفسه، كان بيتكلم بصيغة الـThird Person | Statement | Khaleeji | 209 |
يعني، " عمل كذا، قال كذا." مع إنه هو "هانز"! صفات حتى لو كانت مش كفاية إنه يتشخص ويبقى زيهم، إلا إنها كانت بتخلّيه يقدر يتعاطف معاهم ويفهمهم. "طب يا ، ممكن لو سمحت ما تحرقليش الأحداث، بس تحرقهالي في نفس الوقت، وتقولّي مين اللي نظريته كسبت؟" للأسف، يا عزيزي، | Question | Masri | 197 |
أبحاث "أسبرجر" كانت بالألمانية. "طب وإيه المشكلة يا ؟ يعني ما كانش فيه مترجم يترجم الكلام اللي بيقوله للعالم؟" لا، يا عزيزي. احنا في سنة كام؟ أبحاث "أسبرجر" كانت بالألمانية، فبالتالي، انتشرت على مساحة ضيّقة، !Eins, Zwei, Drei يعني، 1، 2، 3 بالألماني، بس على أساس إن أنا لمّا أقولها | Question | Khaleeji | 204 |
بعد الكلام دا، هتحس إن حاجة صغيرة يعني. Ich Liebe Dich انت، وخلّيك في حالك! بينما بقى، عمّك "كانر" كان ناشرها في "أمريكا"، وأبحاث بقى باللغة الإنجليزية، ففرصة انتشارها أكبر. الانتشار دا هيثبّت رواية واحدة عن سبب التوحد وعلاجه، فترة طويلة جدًا، يا عزيزي، لحد الستينات، لمّا هييجي واحد اسمه | Statement | Masri | 208 |
وينشر كتاب كان علامة فارقة في أبحاث التوحد، الكتاب دا انتقد أفكار "ليو كانر"، ووصمه للأمهات باتهامهم بإن هما السبب في المعاناة اللي الأطفال دُول كانوا بيتعرّضوا ليها. "ريملاند" هيقترح أسباب عضوية تشرح التوحد، تغيرات بتحصل في مناطق بعينها في دماغ المُصاب، مناطق زي المخيخ والـLimbic System. "ريملاند" كانت دوافعه | Statement | Iraqi | 212 |
أكبر من الفضول والمجد العلمي، زيه زي "أسبرجر" بالظبط، "ريملاند" كان بيسأل نفسه كل يوم، "هل أنا السبب في معاناة ابني مع التوحد؟" عشان كدا، بعد ما سخّر حياته كلها لفهم المرض، رفض أي تفسير سهل يلوم الأهل على مرض محتاج دراسة أكبر بكتير، "هنستسهل؟ ما نستسهلش!" وفي نهاية الستينات، | Question | Khaleeji | 197 |
هيضطر "كانر" إنه يعترف بغلطه، وهيقول إنه كان فاهم غلط لمّا نسب المشكلة كلها للآباء والأمهات. حكاية "ريملاند" هتتكرر مرة تانية، مع طبيبة نفسية تانية بريطانية، شافت إن شغل "كانر" و"ريملاند" لوحده مش كفاية عشان يفسر حالة بنتها، اللي برضه مُصابة بالتوحد. وبالفعل، سنة 1981، بعد ما "أسبرجر" يموت بسَنة، | Statement | Masri | 221 |
هتيجي العالمة "لورنا وينج" تحيي أبحاث "أسبرجر"، وتنشرها على نطاق أوسع، وهيكون ليها الفضل في تغيير اسم الحالة اللي اكتشفها "أسبرجر" من Autistic Psychopathy إلى متلازمة "أسبرجر"، Asperger's Syndrome. وهنا التوحد، بفضل جهود "أسبرجر" و"ريملاند" و"لورنا"، هيبدأ مرحلة جديدة تعيد استكشافه من أول وجديد. "، احنا لسة هنُعيد؟ إيه... | Question | Iraqi | 220 |
العلمي دا؟!" الحقيقة، يا عزيزي، إنه رغم كل جهود علماء التوحد إن هما يخلقوا حالة عامة للحالة دي ويفسروها، إلا إن كل الجهود لمّا تيجي تتطبّق على أرض الواقع، بتخبط في جملة بسيطة جدًا بيكررها أي طبيب نفسي، أي طبيب تعامل مع التوحد من أيام "كانر" لحد دلوقتي، هيقولّك إن | Question | Masri | 194 |
ما فيش مُصاب بالتوحُّد شَبَه التاني، كل جهد علمي بيحركنا خطوة وبيكشف جزء من المشكلة، ولكنه مش بيقدّم تفسير نهائي، الاضطراب أعراضه مختلفة من مريض للتاني. بعض العلماء حاولوا يجمّعوا بعض السمات، نمط كدا، Pattern موجودة تقولّنا إيه الحاجة اللي بتتكرر بين المُصابين بالتوحد، زي السمات اللي طلّعتهم العالمة "وينج"، | Statement | Khaleeji | 224 |
واشتهرت باسم "ثلاثية ". أولهم، قصور الخيال. المُصاب بالتوحد عنده مشكلة في فهم المجازات والنُكَت، الحاجات اللي بتحتمل معنيين، صعب، يا عزيزي، إنه يفهم فكرة غير منطقية، على عكسك، انت تفهم الأفكار الغير منطقية دي كويس أوي! صعب مثلًا، يستوعب حاجة زي إن حد بيشجّع فريق، يعني إيه فريق بيمارس | Statement | Masri | 206 |
رياضة، أنا أزعل أو أفرح، لو هو كسب؟! يعني إيه انتماء؟ طالما مكسبهم أو خسارتهم مش هتأثر على حياتي بشكل مباشر. النقطة التانية، يا عزيزي، في الثلاثية بتاعة "وينج"، هي العلاقات. المُصاب بالتوحد صعب عليه إنه يفهم مشاعر اللي قُدَامه، أو تعبيرات الانبساط والزعل على وشّه، صعب يتواصل معاك بعينيه، | Question | Masri | 214 |
اللي هي أبسط أشكال التواصل. النقطة التالتة والأخيرة في ثلاثية "وينج"، هي اللغة. لو اعتبرنا أهم ركن في التواصل الاجتماعي هي اللغة نفسها، فتطورها بيكون متأخر عند مريض التوحد، والبعض ما بيكوّنش أصلًا مهارات لفظية، زي ما شُفنا، الناس اللي ممكن يبقوا Non-Verbal. بكدا، يا عزيزي، ثلاثية "وينج" هي قصور | Statement | Khaleeji | 213 |
الخيال وصعوبة في تكوين العلاقات وتطور متأخر في اللغة. جايز الثلاثية دي ترسملك صورة في خيالك عن المُصاب بالتوحد، لكنها صعب تقولّك إنك معاك "كتالوج"، تقدر تعرّف أي حد عنده توحُّد بيه. مصابين التوحد آه بيتفقوا في أعراض كتير، ولكنهم برضه بيختلفوا في أعراض كتير، هتلاقي مثلًا، كتير من المصابين | Statement | Masri | 207 |
بالتوحد عندهم حساسية مُرهَفة للمس أو الصوت، بتخلّيهم أحيانًا يبقوا بياخدوا ردود أفعال عنيفة، ولكن من الناحية التانية، ممكن تلاقي بعض الناس اللي عندهم توحُّد، بيعانوا من العكس تمامًا، ما فيش حساسية للمس أو للصوت، نقص الحساسية الحسية، لدرجة إن فيه اختراع اسمه الـHug Machine، آلة مخصوصة عشان تحضن المُصاب | Statement | Khaleeji | 212 |
بالتوحد، وتخفف من توتره، بس في نفس الوقت، هو اللي يقدر يتحكم فيها بالشكل اللي يناسبه. هتلاقي كمان، مريض ما كوّنش أي مهارات لغوية منذ طفولته، ولكن قصاده مريض تاني قدِر يطوَر لغته ويستخدم كلمات معقدة، لحد ما بقى كاتب شهير وPublic Speaker زي "تمبل جراندن"، اللي كتبت أكتر من | Statement | Khaleeji | 188 |
كتاب، أشهرهم، My Life With Autism، "حياتي بالتوحد"، وهي، يا عزيزي، بالمناسبة، اللي اخترعت الـHug Machine، اللي بأحكيلك عنها، آلة الحضن. هتلاقي حد مُصاب بالتوحد قادر يعيش لوحده، بشكل مستقل، في حين إن واحد تاني دايمًا محتاج رعاية من اللي حواليه. وهتلاقي كمان اللي استعصوا على كل التصنيفات دي، فاتجمّعوا | Statement | Masri | 203 |
تحت تصنيف عشوائي، وهو "اضطراب النمو الغير محدد"، للحالات اللي عندها بعض معايير التوحد، ولكن فيه معايير ما بتعدّيش عليها. دا، يا عزيزي، اعتراف واضح من العلم إن "يا جماعة، التوحد صعب، صعب إن احنا نقول إن دا مرض، ودي الناس المُصابة بالتوحد." | Statement | Khaleeji | 169 |
عشان كدا، بيظهر مصطلح مهم جدًا سنة 1994، وهو، لأن فيه ألوان كتيرة للتوحد، اللي بيحط كل الفئات دي باعتبار كل حالة فردية ليها مكان معيّن جوا طيف واسع ومنوّع من حالات التوحد، يعني كل دُول نقدر نقول إن هما مُصابين بطيف التوحد، لكن كل واحد بقى له لون. الحقيقة، | Statement | Masri | 184 |
يا عزيزي، لحد دلوقتي، دي خناقة علماء مع بعض، أما الشخص العادي، اللي مش طبيب ومش مُصاب بالتوحد، ومش من أهل المُصاب، هياخد تعريفه لهذا المرض من أبعد مكان ممكن. - "من فين يا ؟" - من الفن، يا عزيزي. - "إيه؟!" - من السينما. من الحاجات، يا عزيزي، المثيرة | Question | Masri | 175 |
للتأمل، إن قبل ظهور مصطلح طيف التوحد بالشكل اللي نعرفه، تحديدًا، قبلها بـ6 سنين، سنة 1988، كان الفيلم الأعلى إيرادات في "أمريكا" هو فيلم Rain Man، بأرباح عالمية وصلت لـ412 مليون دولار. فيلم Rain Man بيدور حوالين "ريموند" المُصاب بالتوحد، واللي بيبقى عنده مشاكل في التواصل مع الناس، بس، يا | Statement | Masri | 197 |
عزيزي، عنده Super Powers عقلية، عنده ذاكرة خارقة ودماغ جبارة، قادر يحفظ كل حاجة حصلت في يوم إيه بتاريخ إيه بالساعة كام، مخه كمبيوتر، قادر يعمل حسابات معقدة، كدا! بيقرا الـEncyclopedia كدا For Fun! متوحد عبقري، Autistic Savant! "ثانية واحدة يا ! انت أكيد بتتكلم على فيلم ، ، ، | Statement | Masri | 180 |
2007، . لمّا كان ما بيحبش يقعد في الكنبة الورّانية... أيوة، أيوة، هو الـ"توربيني"، و"أحمد رزق" كان اسمه "ريموند"! التأثير الثقافي لفيلم Rain Man، على حسب وصف الـ"جارديان"، من كتر قوته وانتشاره، فهو، يا عزيزي، يستعصي على التقدير. قبل الفيلم، التوحد كان مرض غايب عن خيال الأمريكان، ما حدش كان | Statement | Khaleeji | 197 |
يعرف حاجة عن التوحد غير أهالي الناس اللي عندها توحد، ولكن فجأة، الكل بقى عرف كلمة Autism، والكل اتعلق بالبطل، "ريموند" بقى التوحد، والتوحد بقى "ريموند". الفيلم دا هيعمل تصورات تفضل عندنا عن التوحد لعشرات السنين، وعلى مدار 30 سنة بعد الفيلم، ما فيش فيلم عن التوحد هيعدّيه في الإيرادات. | Statement | Masri | 195 |
"يا نهار أسود يا ! حتى ؟!" المهم، يا عزيزي، Rain Man نجح وكسّر الدنيا، وبقى من أشهر الأسئلة لمّا حد يقابل حد عنده Autism، يسأله، "إيه بقى؟ إيه بقى قدراتك الخاصة؟" ودي، يا عزيزي، واحدة من أكبر الخرافات عن التوحد. أينعم، فيلم Rain Man مقتبس عن قصة حقيقية، بس | Question | Masri | 174 |
هو اختار حالة مش شرط تكون القاعدة، مش شرط يكون دا النمط اللي موجود في مُصابين التوحد، بس اتعممت أوصاف بطل الفيلم على كل مصابين التوحد، حتى، يا عزيزي، لو كان هذا التعميم إيجابي بمميزات داء العبقرية، بس افتكر القاعدة اللي بدأنا بيها الحلقة، لا يوجد حد عنده توحد زي | Statement | Masri | 185 |
التاني. ورغم التعميم الخاطئ اللي تسبب فيه هذا الفيلم... تاني، يا عزيزي، فيه حالات كدا، فيه حالات عندها توحُّد كدا، فائقة الذاكرة وفائقة الذكاء، فيه حالات كدا، بس مش كله كدا. الحاجة الإيجابية اللي الفيلم عملها إنه نشر الفكرة، إنه، "يا جماعة، فيه ناس عندها توحُّد، وإن بعض الناس اللي | Statement | Masri | 194 |
عندها توحد، بيبقى عندها هذه الصفات." بس المشكلة اللي الفيلم عملها هي إن مش كل الناس كدا. بس تاني، كانت فرصة كويسة أمام المُصابين بالتوحد وأهاليهم إن هما يحكوا حكايتهم، ومن هنا، تبدأ تظهر أفكار جديدة ومختلفة في التعامل مع التوحد. يعني، في الوقت اللي أسس فيه "ريملاند" وغيره من | Statement | Masri | 191 |
العلماء في الستينات نموذج طبي للتوحد كحالة عضوية، بنلاقيها يعني في الـBiology، مش حاجة ناتجة عن التربية زي ما كان "كانر" بيقول، إن الأهالي هما السبب وكدا، أو حتى اضطراب شخصية زي "أسبرجر"، هيظهر، يا عزيزي، في التسعينات حركة جديدة وهي نموذج اجتماعي للتوحد، تحت اسم الـNeurodiversity. الحركة دي هتقول | Statement | Masri | 207 |
ببساطة، "ليه ما نعتبرش اللي عنده توحُّد إنه شخص عادي، زي بطل الفيلم كدا، اللي كل الناس حبته وتعاطفت معاه أكتر من أخوه اللي استغلّه، هو شخص كل مشكلته إنه شايف العالم بشكل مختلف، بس مش بالضرورة يكون مريض." شوف هنا، يا عزيزي، الفرق! ممكن الشخص دا ما يبقاش مريض، | Statement | Khaleeji | 190 |
وبالتالي، محتاج علاج، لأ، دا ممكن يبقى شخص عادي، بس شخص مختلف، زي الأشول، هل الأشول مريض؟ الأشول شخص مختلف. فانت مثلًا، تقدر تقول على "علي معلول" مريض؟! "آه يا ." كان المنظور وقتها إن "يا جماعة، تقبّلوا اختلاف هذا الشخص، ما تعاملهوش كمريض! كمان، مهم نغيّر نظرتنا اللي بتشوف | Question | Khaleeji | 205 |
كل تصرفات المُصاب بالتوحد نتيجة عن الحالة اللي مُصاب بيها." يعني ممكن مثلًا، تشوف مصاب بالتوحد منعزل وما بيخالطش حد، فتفتكر إنه أكيد كدا محتاج مساعدة، بس في الحقيقة، دا ممكن يبقى تفضيله الشخصي، زي انت مثلًا، بتحب تاكل البيتزا اللي بالأناناس، مش هنجيب دكتور ونعالجك ونبدأ ندّيك أدوية، لأ، | Statement | Masri | 215 |
تفضيلك الشخصي. مثلًا، يا عزيزي، كتير من مُصابين التوحد بيحبوا إن هما يخالطوا بعض، أو يتواصلوا مع الحيوانات، ولا إنهم يتواصلوا مع ناس مختلفة عنهم. على حسب التوجه دا، فمُصابين التوحد أقلية في المجتمع، مشكلتهم في نظرة الأغلبية، اللي بتشوف إن كل واحد مختلف عنهم يبقى مريض، لازم يتعالج ويُعاد | Statement | Masri | 210 |
تأهيله ويبقى شبه الناس كلها، | Statement | Masri | 21 |
- "نيوتن". - قلب "نيوتن". هنتجوز امتى؟ إيه؟! سؤال عَجَز العِلم عن إجابته. نعم؟! بأهزر يا حبيبتي! انتي عارفة بقى شغل العلماء بقى وكدا. أنا الفترة دي شغّال على نظرية، لو طلعت صح، هتغيّر منظورنا عن الكون كله. والله؟! نظريات إيه يا أخويا؟! مش عارف لسة! مستني إمّا الوحي ينزل | Question | Masri | 208 |
عليا. آه! إيه القرف دا؟! تفاح؟! كمّل يا "نيوتن"، كنت بتقول إيه؟ كنت بأقول إني مستني إشارة أو علامة، حاجة تقدر ترشدني لـ... آي! هي الشجرة دي بايظة ولّا إيه؟! أُف! مالك يا "نيوتن"؟! شجرة وبتطرح! | Question | Masri | 154 |
هو يعني ما فيش طرح غير على دماغ أمي؟! طب، نرجع لموضوعنا، جِبت الشَبْكة؟ آه، الشَبكة. موضوع الشَبكة دا أنا كنت عايز أكلّمك فيه. مش حاسة إن الشَبكة دي بقت موضة قديمة شوية؟ يعني مثلًا... | Question | Masri | 144 |
دا كدا كتير! ثانية واحدة! أنا ازاي ما فكرتش في الموضوع دا قبل كدا؟! موضوع إيه؟! كل ما آجي أتكلم في موضوع جوازنا، تفاحة تقع عليا من الشجرة. آه! وتفتكر دا معناه إيه؟! دا معناه يا "شيماء" إن فيه قوة خفية، قوة بتشد التفاحة لتحت، فتُقع عليا. قوة؟! قوة إيه؟! | Question | Iraqi | 197 |
القوة دي تبقى... قوة الحسد! آه! خيار؟! طب ما فيش شوية جبنة بقى؟! شوية جبنة، عشان نفطر! | Question | Masri | 65 |
لأ وحياتك، ما فيش رجالة! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! | Statement | Khaleeji | 87 |
خلّيني، يا عزيزي، أكلمك عن ليلة باردة جدًا، دا، يا عزيزي، على حسب التوقيت القديم. لو انت مقدّم الساعة أو ظابط على التوقيت الجديد، | Statement | Iraqi | 94 |
فهيبقى تاريخ النهاردة، وقتها، في مزرعة "وولستورب"، في مقاطعة "لينكولنشاير" في "إنجلترا"، هتحصل حاجة، يا عزيزي، هتغيّر كل تاريخ البشرية، حاجة ما كانتش المفروض تحصل دلوقتي، كانت المفروض تحصل بعد 3 شهور. صوت صويت عالي بيملا المكان! ستات كتير متجمّعين في أوضة واحدة، ومنهم ست بتصرّخ، بتنازع المخاض اللي جالها | Statement | Masri | 221 |
بدري 3 شهور. وناس تجري، وناس تجيب ميّه سُخنة، وناس تنادي، "الإسعاف اتأخرت ليه؟" المهم، يا عزيزي، بعد ساعتين أو 3 من النزاع والألم، بيوصل بطل حلقتنا، بيوصل رضيع فرصه في النجاة قليلة جدًا، لأن حجمه بيكون صغير جدًا جدًا، لدرجة إن أمه "هانا أيسكوف" بتقول إنها كانت ممكن تحطه | Question | Iraqi | 208 |
في Mug الشعير! ما كانش، يا عزيزي، مُتوقَّع لهذا الطفل خالص إنه يعيش. ولكن هذا الرجُل عاش، وهيبقى السبب في تحويل %80 من طلاب "مصر" من علمي لأدبي، هربًا منّه ومن أفكاره، وزي ما هنشوف في هذه الحلقة، من جنونه! "إسحاق نيوتن"، يا عزيزي، اتولد لأُسرة بسيطة جدًا، والده كان | Statement | Khaleeji | 195 |
بيشتغل مُزارع، واتوفى قبل ما يتولد بـ3 شهور، ووالدته قررت هنا إنها تسمّيه على اسم باباه، فبقى "إسحاق إسحاق نيوتن". أمه، يا عزيزي، عاشت معاه أول 3 سنين في حياته، وبعد كدا، قررت تتجوز، راحت اتجوزت شخص غني اسمه "بارناباس سميث"، فراحت عاشت معاه وحلقت للطفل "إسحاق" وسابته عايش مع | Statement | Khaleeji | 214 |
جدته. الموضوع دا، يا عزيزي، أثّر جدًا في نفسية "نيوتن"، وخلّاه دايمًا يميل إلى الوحدة والعزلة، لدرجة، يا عزيزي، إن هناك أقاويل بتقول إن عمره ما اتجوز بسبب هذا الموضوع. لمّا "نيوتن"، يا عزيزي، هيكبر ويبقى عنده 19 سنة، هيكتب في "ليستة" الخطايا بتاعته، إن هو في مرة اتعصّب على | Statement | Khaleeji | 207 |
أمه وجوز أمه "سميث"، وهددهم إن هو يحرقهم صاحيين. "يا نهار أسود يا ! ازاي يفكر في الموضوع دا وهو عنده 19 سنة؟! عايز يحرق أمه؟!" يا عزيزي، خلّيني أقولّك إن دي كانت خَطِيّة من وسط 48، ففيه 47 كارثة تانية هو عملهم! في الفترة اللي عاشها "نيوتن" مع جدّته، | Question | Masri | 185 |
بيُقال إن خاله "ويليام أيسكوف" هو اللي اهتم بيه، وادّاله الكتب القديمة بتاعته. وهنا، بدأ فضول "نيوتن" يكبر ويكبر، وبدأ يسأل أسئلة أكبر من سنّه، وبدل ما ينزل يلعب مع الأطفال اللي حواليه في الشارع، كان بيقعد يصنع نماذج لطواحين الهوا، اللي كان بيدوّرها بالفيران. هو، يا عزيزي، نظرًا للظروف | Statement | Khaleeji | 209 |
اللي اتولد فيها كان طفل غريب شوية. مش بس، يا عزيزي، "نيوتن" كان بيعمل اختراعات، دا كمان أحيانًا بيعمل الأدوات اللي بيعمل بيها الاختراعات. وسنة 1653، بيموت جوز الأم، وبيعيش "نيوتن" مع أمه وجدته وإخواته، اللي ما كانوش أشقائه، وبتقرر جدة "نيوتن" إنها تبعته للمدرسة عشان يدرس، | Statement | Masri | 209 |
مدرسة المَلِك للقواعد المجانية. اللي كانت في مدينة تانية بعيدة حوالي 6 أميال عن بيته. هنا، "نيوتن" بدل ما كل يوم هيروح يضرب المشوار، هيعيش مع عيلة تانية اسمها عيلة "كلارك"، وهناك، هيقابل الصيدلي "ويليام كلارك"، اللي هيكون مؤثّر جدًا في حياته. من سن 12 لـ16 سنة، "نيوتن" هيعيش حياته | Statement | Khaleeji | 202 |
مع "ويليام كلارك"، وقتها، "نيوتن" اهتم جدًا بالصيدلة وعلم الكيميا، واتعلّم من "ويليام" خلطات الأدوية والأعشاب. "، انت أكيد بتحكيلنا الحتة دي عشان تمهدلنا ازاي بقى عبقري ولمّا يخش المدرسة، هيقهر مدرسينه، ويبقى هو الـ." للأسف، يا عزيزي، تقارير المدرسة كانت بتقول إن هو طالب خامل وغافل، كان ضايع، والمدرسين | Statement | Masri | 226 |
بيشتكوا منّه. هنا، قررت أمه سنة 1659، إن إيه، بلاها تعليم خالص! "يعني هتطلع إيه يعني يا ؟! عالم هيغيّر التاريخ؟! انت يا لا يا يا لا، تروح تشوفلك صنعة، تزرع أرض زي أبوك! ولّا أقولّك على حاجة، احنا لسة وارثين من جوز أمك، فانت تيجي تدير الشئون والأملاك والعقارات | Question | Khaleeji | 193 |
اللي سابها." وبالفعل، يا عزيزي، خرّجته من المدرسة، و"إسحاق نيوتن" كان مهدد إنه يشتغل في الـReal Estate. تخيل، يا عزيزي، "إسحاق نيوتن" كان هيبقى بيبعتلك رسايل على الـWhatsApp، يقولّك، "عزيزي العميل، مهتم بوحدات سعرها يتعدّى الـ7 مليون بس؟" الحقيقة، يا عزيزي، إن الحمد لله، للعلم والتكنولوجيا وكل ما هو قادم، | Question | Khaleeji | 221 |
"نيوتن" لم يفلح كسمسار عقارات، ولا في الغيط ولا صنايعي. وهنا، اتدخل خاله وأقنع أمه إنها ترجّعه المدرسة تاني، لكن المرادي "نيوتن" بينتقل وبيعيش مع مدير المدرسة ذات نفسه، الأستاذ "هنري ستوكس". "هنري" مش بس هيهتم بـ"نيوتن" وتعليمه، دا كمان هيقنع الست والدته إنها تدخّله الجامعة كمان، لأن "نيوتن" على | Statement | Masri | 220 |
عكس المرة الأولى، اللي راح فيها المدرسة وقالوا عليه إنه خامل وغافل، المرادي، أظهر شغف ونبوغ أكاديمي، وسابلهم بصمة عظيمة في المدرسة، بصمة حرفيًا، يا عزيزي، كان كاتب اسمه على الـDesk زيّك. بس ما كانش كاتب بقى، "للذكرى الهباب وأيام العذاب" زيك كدا! المهم، يا عزيزي، "نيوتن" لمّا بقى عنده | Statement | Khaleeji | 203 |
18 سنة، وبعد مناقشات ومفاوضات بين مدير المدرسة وأهل "نيوتن"، وفي ظل رفض أم "نيوتن" إن الواد يخش الجامعة ويفلح، بتوافق أم "نيوتن" أخيرًا إنه يدخل الجامعة. وبالفعل، سنة 1661، "نيوتن"، يا عزيزي، بيلتحق بكلية "ترينيتي" في جامعة "كامبريدج". "ما شاء الله يا ! يعني الواد يوم ما يشطح، ينطح | Statement | Khaleeji | 207 |
كدا؟! يخش جامعة ، الجامعة العريقة، اللي متخرج منها الأستاذ !" عزيزي، في القرن الـ17، الوضع في "كامبريدج" كان مختلف شوية، أولًا، "عمر عبد العزيز الجمّال" ما كانش اتولد. ثانيًا، الجامعة لم تكن بالحال اللي هي عليه النهاردة. صحيح وقتها، كان ظهر نظريات لعلماء عظام، زي "كبلر" و"جاليليو جاليلي"، إلا | Question | Khaleeji | 210 |
إن جامعة "كامبريدج" العريقة دي كانت لسة بتدرّس نظريات "أرسطو" و"أفلاطون"، اللي بتقول إن "الأرض" مركز الكون. "هي يا مش مركز الكون؟!" لا يا أخويا، انت اللي مركز الكون يا عديم الوعي يا مُغيَّب انت يا قمر! الموضوع دا كان مضايق "نيوتن" جدًا خلال فترة دراسته، "نيوتن"، يا عزيزي، كان | Question | Masri | 205 |
حابب أعمال الفلاسفة الجداد زي "ديكارت"، وأعمال الفيزيائيين الجداد زي "جاليليو". فكان تلاقيه يتجاهل منهج الجامعة، ويذاكر لوحده نظريات الفيزيا والرياضة، كمان، كان مهتم جدًا بعِلم الفَلَك، بس للأسف، ما كانش بيفهمه أوي، عشان معلوماته في الهندسة لم تكن كفاية، ما كانتش كفاية إنه يفهم حركات النجوم! فكان بيذاكر من | Statement | Khaleeji | 222 |
كتاب اسمه "العناصر" لـ"إقليدس"، زي ما انت كدا بتحسّن مستواك في حاجة بالكتب الخارجية. "نيوتن" ما اكتفاش بكدا، دا كمان اهتم جدًا بعلم البصريات والضوء، وكان بيقضّي أيام وأيام في تجاربه على الضوء. في ظل، يا عزيزي، ما "نيوتن" كان في حالة من البهجة، عمّال بيتعلم هنا ويدرس هنا، ويعرف | Statement | Masri | 208 |
عن دا ويعرف عن دا، هيحصل، يا عزيزي، زي ما حصل للبشرية في 2020، وباء بيوقّف حركة العالم، بيقتل تقريبًا تِلت سكان "أوروبا"، وفي بعض المدن، بيقتل 80% منها، الطاعون الأسود. قد تتخيل، يا "أبو حميد"، إن دا أكيد عطّل "نيوتن"، ولكن خلّيني أفاجأك إن دي كانت نعمة حصلت لـ"نيوتن". | Statement | Iraqi | 206 |
"يا نهار أسود يا ! ليه؟! كان شمتان في الناس؟! الخطايا بقوا 49 ولّا إيه؟!" الحقيقة، يا عزيزي، ما نقدرش نقول إن "نيوتن" كان له موقف من الطاعون، ولكن بأثر رجعي، نقدر نبص في التاريخ، ونلاقي إن هناك اكتشافات علمية مهمة حصلت لـ"نيوتن" بسبب الطاعون، وبسبب الحال اللي كان المجتمع | Question | Khaleeji | 197 |
وقتها فيه، وقت الطاعون. الطاعون مهّد الطريق لأحد أشهر أفكار "نيوتن"، بسبب إجراءات زي التباعد الاجتماعي والوفيات الكتير السريعة، كُلّية "ترينيتي" قفلت، ورجع "نيوتن" للمزرعة والبيت اللي اتولد فيه، وبدل ما "نيوتن" يعمل بسكوت الـ10 دقايق، ويرش أكياس الـ"سوبر ماركت"، حصلتله حاجة أهم بكتير، التفاحة وقعت! المشهد الأشهر في حيا... | Statement | Khaleeji | 241 |
"نيوتن"، اللي هناك خلاف على إذا كان حصل ولّا لأ. في المكان دا، يا عزيزي، في المزرعة دي، التفاحة وقعت على راس "نيوتن". للأمانة العلمية، يا عزيزي، لا يوجد مصدر موثوق، بيقول إن التفاحة وقعت على راس "نيوتن". غالبًا، الصورة بتاعة "نيوتن" وهو قاعد والتفاحة وقعت على راسه، غالبًا، خيال | Statement | Khaleeji | 200 |
كاتب، أو خيال مصور أو خيال رسّام. ولكن على حسب كلام الكاتب "ويليام ستوكلي"، في كتاب "مذكرات حياة الـ"، بيقول إن كان فيه تفاحة، وغالبًا هذه التفاحة وقعت بالفعل، مش بالضرورة، تكون وقعت على راسه بنفس الطريقة، وفي نفس الوقت، تلهمه بهذه الفكرة، لأن الحياة يعني، ليست بهذه السينمائية والرومانسية، | Statement | Masri | 204 |
إلا إن اللي نقدر نقوله إن التفاحة وقعت وهو شافها، وفي وقت أو في آخر، وقوع التفاحة دا أثار عنده فضول تجاه سؤال مهم جدًا، سؤال بديهي جدًا، ليه التفاحة وقعت على خط مستقيم، بشكل عمودي، ناحية الأرض؟ ليه ما وقعتش بالجنب مثلًا، أو بزاوية ميل؟ وليه ما طلعتش لفوق؟ | Question | Khaleeji | 191 |
الحقيقة، يا عزيزي، الموضوع خد من "نيوتن" حوالي 20 سنة، عشان ينشر إجابة هذا السؤال. "نيوتن" كان مقتنع إن موضوع القوة الخفية، الـSpooky Action at a Distance، اللي بعد كدا هتتسمّى بـ"الجاذبية"، مش مقتصر بس على الأرض والتفاحة، لا دي حاجة بتأثر على التفاحة، وبتأثر على الأجسام الفلكية الكبيرة اللي | Statement | Masri | 198 |
فوقنا، هي حاجة غالبًا في كل الأجسام الفلكية، حاجة موجودة في السما والأرض وما بينهم. الموضوع بس كان فيه مشكلة صغيرة شوية، المشكلة، يا عزيزي، وقتها، إن علم الرياضيات ما كانش قادر يفسّر الحركات دي، ولا قادر يوجِد تفسير للظاهرة. هنا، يا عزيزي، "نيوتن" فكّر ببساطة، الموضوع بسيط، "أنا ما | Statement | Khaleeji | 206 |
عنديش رياضيات تساعدني." فعمل رياضيات. "نيوتن" قرر يعمل لنفسه علم رياضيات خاص بيه، حاجة كدا يمشّي بيها نفسه، "نيوتن"، يا عزيزي، هيعمل فرع في الرياضيات اسمه "التفاضل والتكامل". "انت قصدك يا إنه هيطوره يعني؟" لأ، هيعمله. "يا نهار أسود يا ! عمل علم التفاضل والتكامل؟!" آه، يا عزيزي، أمّال إيه! | Question | Masri | 221 |
دا أنا نسيت أقولّك إن هو في السنتين تلاتة اللي هو كان شغال فيهم في الموضوع دا اكتشف القانون العام لمفكوك ذات الحدّين، الـBinomial. عارف الـAlgebra؟ فاكر، يا عزيزي، سؤال الحد الخالي من س؟ أهو "نيوتن" هو اللي عامل السؤال دا. وسنة 1666، وهو عنده 23 سنة، بيتوصل "نيوتن" لاختراعات | Question | Masri | 190 |
واكتشافات ثورية في علم التفاضل والتكامل، والحركة والبصريات والجاذبية، ولكنه ما بينشرش أي حاجة من الحاجات اللي قُلتهالك دي كلها، بيكتشف الاكتشافات ويحطها في الدُرج. بتفضل، يا عزيزي، الحاجات دي في الدُرج لمدة 20 سنة، لحد ما هيتم نشرها سنة 1687، عشان كان بيقول إن وقتها الحاجات دي كانت حدس، | Statement | Masri | 204 |
مجرد إحساس، إن هي الدنيا بتمشي كدا، إن المعادلات دي، لو استخدمنا معاها الرياضيات دي، هتنجح كدا. والفترة دي في حياته، من سنة 1664 لسنة 1667، بيسمّوها بالسنوات الرائعة، اللي هو، يا عزيزي، فيه طاعون قتل حوالي خُمس البشر في العالم وقتها، بس، الحمد لله، "نيوتن" كان Productive، وعمّال يعمل | Statement | Masri | 199 |
اكتشافات علمية. "نيوتن"، يا عزيزي، ما كانش واقف عند الرياضيات والفيزيا بس، "نيوتن" كمان، كان مهتم بالبصريات والضوء، وأي حاجة كانت بتيجي في باله، كان بيجربها. يُقال إنه مرة خَد إبرة خياطة طويلة وحادة، ودخّلها في جفن عينه، الحتة اللي بين العين والجمجمة دي، عشان يشوف بس هيحصل إيه! "الله! | Statement | Khaleeji | 211 |
طب ما كدا يا مش هيشوف!" الحقيقة، يا عزيزي، ما حصلش حاجة، و"نيوتن" بس سجّل إنه شاف دواير ملونة بعد الحركة دي. في مرة تانية، يا عزيزي، "نيوتن" فضل يبص في الشمس، في مراية، بعين واحدة، لحد ما بقاش شايف أي حاجة، غير الأزرق والأحمر، بس دي اتصاب بالعَمى فيها | Statement | Masri | 185 |
لمدة 3 أيام! ولكن، الحمد لله، ربنا سترها، وخفّ بعد فترة. تجارب "نيوتن" الغريبة دي كانت هتموته في أوقات كتير، وعلى حسب كلام "إل. دبليو. جونسون"، فبيُقال إنه عانى من تسمم الزئبق وهو بيحاول إنه يحوّل العناصر من عناصر عادية إلى عناصر ثمينة، زي الخيمائيين، بيحوّل التراب دهب! كمان، اهتمام | Statement | Masri | 212 |
"نيوتن" الشديد بعلم البصريات دا، خلّاه يقترح اقتراح غريب حبتين، وهو إن الضوء الأبيض في الحقيقة مش أبيض، وهو في الواقع نتاج خلط جميع ألوان قوس قزح مع بعض، وقتها، يا عزيزي، الكلام دا هيبقى اقتراح، بعد كدا، هيتحول لاكتشاف، اكتشاف قادر يفسر بعد كدا ظاهرة الانحراف اللوني اللي في | Statement | Iraqi | 205 |
التليسكوبات اللي كانت موجودة وقتها، الظاهرة دي بتخلّي الألوان تظهر بشكل مش دقيق. عشان "نيوتن" يحل هذه المشكلة، عمل تليسكوب خاص بيه، بيستخدم فيه المرايات بالإضافة إلى العدسات، مش بس عدسات، زي بتاعة التليسكوبات اللي موجودة، لأ، دا زوّدلها مرايات، وبكدا، قِدِر يحل مشكلة موجودة وقتها، وهي مشكلة تشتُّت الضوء، | Statement | Masri | 229 |
ودا خلّى صور التليسكوبات تبقى واضحة ودقيقة أكتر. ولحد النهاردة، تليسكوب "نيوتن" والتليسكوبات العاكسة، اللي منها تليسكوب "هابل" الفضائي، بيُعتَبروا الدعامات الأساسية لعلم الفلك. ومع الكثير من الإنجازات، بنوصل لسنة 1669، لمّا، يا عزيزي، بيتم تكريم "نيوتن"، ويتعين رئيس لقسم الرياضيات في جامعة "كامبريدج"، مكان مدرّسه الساب... | Statement | Masri | 253 |
1671، نشر "نيوتن" مقال عن موضوع مهم، وهو إن الأبيض مزيج من الألوان التانية، وإن الألوان بتتشكل نتيجة انكسار الضوء الأبيض. في الوقت دا، يا عزيزي، الناس كانت مقتنعة إن اللون دا مزيج من النور والضلمة، وكان العالم العظيم "روبرت هوك" من أنصار هذه النظرية، وفضل ينتقد كلام "نيوتن" وينتقد | Statement | Iraqi | 196 |
أساليبه وشروحاته. خلّيني أقولّك إن في الوقت دا، الناس العادية كانت ماسكة في الأفكار القديمة بإيديها وسنانها، ودايمًا بينتقدوا المجتمع العلمي. الانتقادات دي، يا عزيزي، خلّت "نيوتن" يبقى متردد، ويأجل نشره لأفكار كتيرة عن اكتشافات مهمة بيعملها، زي الجاذبية. "نيوتن" مش بس هيتردد في إنه ينشر أفكاره العلمية، دا "نيوتن" | Statement | Masri | 230 |
هيسيب العلوم الطبيعية كلها، ويتخصص في دراسة الكتاب المقدس وعلم اللاهوت، واللي بالمناسبة، يا عزيزي، هيشكّل حوالي 27% من كتاباته، يعني تقريبًا، يا عزيزي، "نيوتن" كتب في الدين أكتر ما كتب في أي حاجة تانية، كـCategory لوحدها، يعني "نيوتن" عالِم دين. "نيوتن"، يا عزيزي، هيبقى عنده آراء غريبة شوية على | Statement | Khaleeji | 212 |
المجتمع، مثلًا، هيرفض فكرة الثالوث، هيرفض فكرة الـ"ترينيتي"، | Statement | Masri | 49 |
اللي هي إيه؟ اسم الكلية بتاعته في "كامبريدج". فما كانش، يا عزيزي، سهل إنه يتكلم عن أفكاره. "نيوتن"، يا عزيزي، كان متدين. "نيوتن" كمان كان بيقول إن الجاذبية ممكن تفسر حركة الكواكب والأجرام السماوية، بس ما تقدرش تفسر مين اللي خلّاها تتحرك. وفي سنة 2002، بيتم اكتشاف قطعة من الورق، | Question | Masri | 203 |
كان "نيوتن" حاسب عليها معاد يوم القيامة، في حسابات معقدة ليها مرجعية دينية. وبعد مجموعة من الحسابات الخاصة بيه، وصل إن يوم القيامة هيبقى سنة 2060. خلّينا، يا عزيزي، نسيب "نيوتن" شوية، ونروح لعالم عظيم جدًا، العالم "إدموند هالي". "هالي"، يا عزيزي، كان شخصية استثنائية، كان شغال قبطان بحري ورسّام | Statement | Masri | 211 |
خرايط، وأستاذ هندسة في جامعة "أكسفورد"، ونائب مراقب دار صك العملة، وعالم فلك ومخترع جرس الغوص، وكان بيدرس ويكتب عن المغناطيسية والمد والجزر وحركة الكواكب، واخترع خريطة للطقس، واخترع شوية طرُق لحساب عمر "الأرض"، وبُعدها عن الشمس. مش بس كدا، يا عزيزي، "إدموند هالي" اخترع طريقة لحفظ السمك، عشان يفضل | Statement | Masri | 227 |
Subsets and Splits
No community queries yet
The top public SQL queries from the community will appear here once available.